als_Latn dik_Latn sag_Latn
Albin Kurti është takuar të premten me Fatmir Limajn, kanë thënë burime të Gazetës Express. Por, Nisma për Kosovën ka reaguar pas publikimit të këtij lajmi, duke mohuar se kreu i kësaj partie është takuar me kandidatin për kryeministër të Kosovës nga Lëvizja Vetëvendosje.
Sekretari për marrëdhënie me publikun i Nismës, Endrit Shala, ka demantuar pohimet për takimin Kurti-Limaj, duke thënë se një takim i tillë nuk ka ndodhur.
“Nuk është e vërtetë”, ka thënë Shala shkurt për Gazetën Express.
Sipas burimeve të Gazetës Express, Kurti e Limaj kanë zhvilluar bisedime të premten, në restorantin Amadeus, në lagjen Arbëria të kryeqytetit.
Pohimet për një takim Kurti-Limaj vijnë pak ditë pasi Kurti, partia e të cilit ka dalë e dyta në zgjedhjet e parakohshme parlamentare të 11 qershorit, ditë më parë ka ftuar të gjitha partitë që kanë siguruar pjesëmarrjen në Kuvendin e Kosovës, përveç PDK’së, që t’i bashkohen Vetëvendosjes në formimin e qeverisë së ardhshme të vendit.
Limaj, në anën tjetër, të enjten ka thënë se ai dhe partia e tij do të mbështesin kandidatin e koalicionit PDK-AAK-Nisma për kryeministër, Ramush Haradinaj, për aq kohë sa do të jetë mandatar për krijimin e qeverisë së re. /Express/
als_Latn als_Latn als_Latn als_Latn als_Latn als_Latn